Ericu950/Stoicheia-meter-silver huggingface dataset:
κινδυνεύοντος δὲ τοῦ παιδίου καὶ κατοιμώζοντος , Διήνοιξε , φησὶν , ὁ Θεὸς τοὺς ὀφθαλμοὺς τῆς Ἄγαρ , καὶ εἶδε πηγὴν ὕδατος ζῶντος , καὶ ἐπότισεν αὐτό .
ἄθρει δὴ οὖν ὅπως πρὸς τὴν τοῦ μυστηρίου γνῶσιν οὐκ ἀσυντελὲς οὐ δὲ αὐτό που τάχα τῶν νηπίων τὸ ἄθυρμα 0 .
ἐδίωκε μὲν γὰρ ὁ Ἰσμαὴλ τὸν Ἰσαάκ .
ἀλλ  ὅτι διώξει κατὰ καιροὺς ὁ ἐκ τῆς θεραπαίνης , τουτ έστιν , ὁ Ἰσμαὴλ , τὸν ἐκ τῆς ἐλευθέρας , ἤγουν τὸν ἐν πίστει καὶ ἐν Χριστῷ λαὸν , διεσάφει λέγων ὁ μακάριος Παῦλος , ἐπί τε τοῦ Ἰσμαὴλ καὶ τοῦ Ἰσαὰκ οὕτω λέγων ·
ἀλλ  ὥσπερ τότε ὁ κατὰ σάρκα γεννηθεὶς ἐδίωκε τὸν κατὰ πνεῦμα , οὕτω καὶ νῦν 0 .
ἐπειδὴ δὲ πεπολέμηκε τοῖς ἐξ ἐλευθέρας ὁ Ἰσμαὴλ , ἐκπέμπεται λοιπὸν ἡ τῶν Ἰουδαίων Συναγωγὴ , στυγνὸν καὶ ἀλιπαρὲς ἐφόδιον ἔχουσα , ἄρτον τε καὶ ὕδωρ .
τουτέστιν , ἐπιμετρηθέντα τρόπον τινὰ γνώσεώς τε καὶ εὐσεβείας λόγον , δι ὧν ἦν εἰκὸς οὐκ εἰσάπαν οἰχήσεσθαι πρὸς τὸ ἐκτεθνάναι δεῖν .
ἔφη γάρ που Θεὸς , λείψανον ὥσπερ τι καὶ σπέρμα βραχὺ τῆς κατὰ νόμον ἐπιεικείας καταλελοιπὼς ἐν τῷ Ἰσραήλ 0 ·
καὶ ἔσομαι αὐτοῖς εἰς ἁγίασμα μικρὸν ἐν ταῖς χώραις , οὗ ἐὰν εἰσέλθωσιν ἐκεῖ .
μικρὸν δέ φησιν ἁγίασμα γενήσεσθαι τοῖς ἐξ Ἰσραὴλ , μετά γε τὴν ἐν τοῖς ἔθνεσι διασποράν , διά τοι τὸ μὴ ἄγαν τῶν Ἰουδαίων εὐσθενὲς εἰς τὸ δύνασθαι , φημὶ , κ ἂν γοῦν τὸν διὰ Μωσέως ἀποπεραίνειν νόμον , ὀλίγιστα δὲ καὶ μόλις ἐπιτηρεῖν , τὴν ἐν σαρκί που τάχα περιτομὴν , καὶ ἀργίαν τὴν ἐν Σαββάτῳ .
ὕδατι τοίνυν καὶ ἄρτοις ἐφοδιάζεται μόλις ἡ εἰς δουλείαν γεννῶσα , τουτ έστιν , ἡ τῶν Ἰουδαίων Συναγωγή .
καὶ δεδυσφόρηκε μὲν Ἀβραὰμ ἀποτρεχούσης τῆς Ἄγαρ , ἠφίει δ οὖν ὅμως Θεοῦ προστάττοντος .
ἐλύπει μὲν γὰρ ὁμολο γουμένως τοὺς ἁγίους ἀποστόλους καὶ εὐαγγελιστὰς ἐκπίπτων ὁ Ἰσραήλ .
πλὴν ἀπενοσφίζοντο καὶ οὐχ ἑκόντες αὐτοῦ , διά τοι τὸ τῷ Θεῷ δοκοῦν καὶ τὴν εἰς Χριστὸν ἀγάπησιν .
καὶ γοῦν ὁ θεσπέσιος γράφει Παῦλος , Ὅτι λύπη μοί ἐστι μεγάλη , καὶ ἀδιάλειπτος ὀδύνη τῇ καρδίᾳ μου .
Ηὐχόμην γὰρ αὐτὸς ἐγὼ ἀνάθεμα εἶναι ἀπὸ Χριστοῦ , ὑπὲρ τῶν ἀδελφῶν τῶν συγγενῶν μου τῶν κατὰ σάρκα , οἵτινές εἰσιν Ἰσραηλῖται .
ἀπόπεμπτος δὲ γενομένη ἡ τῶν Ἰουδαίων μήτηρ , μακροὺς ἐπλανᾶτο χρόνους ·
καὶ κεκινδύνευκε μὲν ἀπολέσθαι λοιπὸν εἰς τὸ παντελές .
ἀλλ εἰ κραυγάσειαν ἀναβοῶντες κατὰ καιροὺς πρὸς Θεὸν , πάντη τε καὶ πάντως ἐλεηθήσονται .
διανοίξει γὰρ αὐτῶν τῆς διανοίας τοὺς ὀφθαλμοὺς , καὶ ὄψονται καὶ αὐτοὶ τὴν πηγὴν τοῦ ζῶντος ὕδατος , τουτέστι , Χριστόν ·
καὶ δὴ καὶ πιόντες , ἐν αὐτῷ ζήσονται .
λουσάμενοί τε καὶ καθαροὶ γενήσονται , κατὰ τὴν τοῦ προφήτου φωνήν .
ὅτι δέ ἐστι πηγὴ ζωῆς ὁ Χριστὸς , σαφηνιεῖ λέγων ὁ Ψαλμῳδὸς πρὸς τὸν ἐν οὐρανοῖς Πατέρα καὶ Θεόν ·
ὡς ἐπλήθυνας τὸ ἔλεός σου ὁ Θεός !
οἱ δὲ υἱοὶ τῶν ἀνθρώπων , ἐν σκέπῃ τῶν πτερύγων σου ἐλπιοῦσι ·
μεθυσθήσονται ἀπὸ πιότητος οἴκου σου , καὶ τὸν χειμάῤῥουν τῆς τρυφῆς σου ποτιεῖς αὐτοὺς , ὅτι παρὰ σοὶ πηγὴ ζωῆς , Οὐχ ἕτερος δὲ παρὰ ταύτην , ἢ ὁ Χριστός 0 1 .
δι οὗ καὶ μεθ οὗ τῷ Θεῷ καὶ Πατρὶ ἡ δόξα καὶ τὸ κράτος , σὺν τῷ ἁγίῳ καὶ ὁμοουσίῳ αὐτοῦ καὶ ζωοποιῷ Πνεύματι , εἰς τοὺς σύμπαντος καὶ ἀτελευτήτους αἰῶνας τῶν αἰώνων 0 .
καὶ ἐγένετο μετὰ τὰ ῥήματα ταῦτα , ὁ Θεὸς ἐπείραζε τὸν Ἀβραὰμ , καὶ εἶπε πρὸς αὐτόν ·
ἀβραὰμ , Ἀβραάμ 0 .
λάβε τὸν υἱόν σου τὸν ἀγαπητὸν , ὃν ἠγάπησας , τὸν Ἰσαὰκ , καὶ πορεύθητι εἰς τὴν γῆν τὴν ὑψηλὴν , καὶ ἀνένεγκε αὐτὸν εἰς ὁλοκάρπωσιν ἐφ ἒν τῶν ὀρέων ὧν ἄν σοι εἴπω .
τοιαῦτα μὲν δὴ τὰ θεόθεν διηγγελμένα 0 .
ἀμελ  λ  ητὶ οὖν ὁ δίκαιος ἐπισάξας τὴν ὄνον αὐτοῦ , καθὰ γέγραπται , δυοῖν δὲ μόνοιν οἰκέταιν ἕπεσθαι διειπὼν , καὶ τὸν ἀγαπητὸν ἁρπάσας υἱὸν , ἐπὶ τὴν θυσίαν ᾤχετο .
ἐπειδὴ δὲ εἰς τὸν ἱερὸν ἐκεῖνον ἀφῖκτο χῶρον τρίτῃ μόλις ἡμέρᾳ , Καθίσατε αὐτοῦ μετὰ τῆς ὄνου , τοῖς οἰκέταις φησίν ·
ἐγὼ δὲ καὶ τὸ παιδάριον διελευσόμεθα ἕως ὧδε , καὶ προσκυνήσαντες ἀναστρέψομεν πρὸς ὑμᾶς .
ἐπιφορτίσας δὲ τὸν υἱὸν τοῖς εἰς ὁλοκάρπωσιν ξύλοις , καὶ βαδίζειν οὕτως ἀναπείσας , ἠκολούθει .
ἐπειδὴ δὲ τὸ παιδάριον ἀνεπυνθάνετο τοῦ πατρὸς , λέγον ·
ἰδοὺ τὸ πῦρ καὶ τὰ ξύλα , ποῦ ἔστι τὸ πρόβατον εἰς ὁλοκάρπωσιν ;
ὁ Θεὸς , φησὶν , ὄψεται ἑαυτῷ πρόβατον εἰς ὁλοκάρπωσιν , τέκνον .
ἀναδειμάμενος δὲ τὸ θεῖον ἐκεῖνο θυσιαστήριον , ἐπισωρεύει τὰ ξύλα .
συμποδίσαντα δὲ καὶ τὸ μειράκιον ἐπ αὐτοῖς , καὶ δὴ καὶ τῆς μαχαίρας ἐπειλημμένον , ἀγγέλου διακωλύει φωνὴ , μὴ δὴ χρῆναι λέγουσα τὸ παιδάριον ἀποσφάττειν αὐτόν .
ἐγνωκέναι γὰρ τὸν Θεὸν ἤδη τὴν ἐνυπάρχουσαν αὐτῷ πρόθεσιν ἀγαθήν 0 .
Εἶτα κριὸν τῶν κεράτων 0 ·
ἐξηρτημένον ἐν φυτῷ Σαβὲκ κατιδὼν ὁ δίκαιος , ἀναπληροῖ τὴν θυσίαν , ἀντὶ τοῦ παιδὸς ἀναφέρων αὐτόν .
κάτεισι δὲ οὕτως πρὸς τοὺς οἰκέτας , ὑγιᾶ φέρων αὐτοῖς τὸν υἱόν .
τὸ μὲν οὖν τῆς ἱστορίας ἐπιτεμόντες πλάτος , καὶ ὡς ἐν βραχεῖ συνενεγκόντες λόγῳ τὸ λυσιτελοῦν εἰς ἀπόδειξιν τοῦ , διὰ τούτων τὸ περὶ τοῦ Σωτῆρος ἡμῶν προανατυποῦσθαι μυστήριον , κατὰ δύναμιν πάλιν τὴν ἑαυτῶν λαμβάνοντες , ἐξειπεῖν οὐκ ὀκνήσομεν .
Εἰ δὲ δὴ μὴ πάντα ἕποιτο λόγῳ τὰ ἐν ταῖς ἱστορίαις κείμενα , καταιτιάσθω μηδείς .
ἐν γὰρ τῷ περιττῷ τῆς ἱστορίας πολλάκις κρύπτεται τὸ πνευματικόν ·
ὥσπερ οὖν ἀμέλει καὶ τὰ λίαν εὐοσμότατα τῶν ἐν λειμῶσιν ἀνθέων εἰκαίοις ἔξωθεν φύλλοις περιχλαινίζεται , ἅπερ εἴ τις ἀποτέμοι , γυμνὸν εὑρήσει τὸ ὠφελοῦν τε καὶ χρήσιμον .
Εἰσίτω δὴ τοίνυν ἡμῖν τῆς ἀλληγορίας ὁ λόγος .
τὸ μὲν οὖν πειράζεσθαι τὸν μακάριον Ἀβραὰμ , καὶ θύειν ἐπιτάττεσθαι τὸν υἱὸν τὸν ἀγαπητὸν , δυσφοροῦντα μὲν , κατὰ τὸ εἰκὸς , ὡς γεννήτορα , καὶ θερμῷ τῆς φύσεως κέντρῳ πρὸς φιλοστοργίαν νυσσόμενον , προτιμῶντα δ οὖν ὅμως τὸ ἐκ τοῦ πράγματος ἀγαθὸν , αὐτὸ δὴ πάλιν ἡμῖν καὶ σφόδρα σαφῶς ἐκεῖνο δηλοῖ τὸ παρὰ τοῦ Σωτῆρος εἰρημένον , Οὔτω γὰρ ἠγάπησεν ὁ Θεὸς τὸν κόσμον , ὡς τὸν Υἱὸν αὐτοῦ τὸν μονογενῆ ἔδωκεν , ἵνα πᾶς ὁ πιστεύων εἰς αὐτὸν , μὴ ἀπόληται , ἀλλ ἔχει ζωὴν αἰώνιον .
Εἰ γὰρ χρή τι καὶ ἀνθρώπινον εἰπεῖν εἰς ἀπόδειξιν τοῦ νοήματος ἐναργῆ , κατεδάκνετο τρόπον τινὰ πέμπων εἰς θάνατον δι  ἡμᾶς τὸν Υἱὸν ὁ Θεὸς καὶ Πατὴρ , εἰ καὶ ᾔδει πεισόμενον τῶν λυπούντων οὐδὲν , ἐπεὶ καὶ αὐτὸς ἦν ἀπαθὴς ὡς Θεός .
ὅμως δ οὖν τὸ ἐκ τοῦ θανάτου χρήσιμον ἐννοῶν , τὴν ἁπάντων , φημὶ , σωτηρίαν καὶ ζωὴν , τῆς πατρὶ πρεπούσης φιλοστοργίας ἠμέλει .
διὸ δὴ καὶ Παῦλος αὐτὸν ἀπεθαύμαζε , λέγων ·
ὅς γε τοῦ ἰδίου Υἱοῦ οὐκ ἐφείσατο , ἀλλ ὑπὲρ ἡμῶν πάντων παρέδωκεν αὐτόν .
ἐπὶ τίνι δ ἂν γένοιτο δικαίως τὸ θαῦμα τῆς εἰς ἡμᾶς ἀγάπης τοῦ Θεοῦ καὶ Πατρὸς , εἰ μή τι καὶ τῶν ἀβουλήτων ἔδοξεν ὑπομένειν παραδοὺς ὑπὲρ ἡμῶν τὸν ἴδιον Υἱόν ;
τοιοῦτον γάρ τοι νοεῖν ἡμᾶς ἀναπείθει τὸ , Οὐκ ἐφείσατο , λέγων ὁ Παῦλος .
ὅπερ οὐκ ἂν ἐπὶ τοῖς τυχοῦσι ῥηθείη ποτὲ , ἀλλ  ἐπὶ μόνοις τοῖς μεγάλου τινὸς κατανεανιευομένοις πράγματος , ὡς ἐν τῷ , Πλάτυνον τὰ σχοινίσματά σου , καὶ τοὺς πασσάλους σου κατίσχυσον , ἔτι εἰς τὰ δεξιὰ καὶ εἰς τὰ ἀριστερὰ ἐκπέτασον 0 ·
ἔτι δὲ , ὅτι Πῆξον , μὴ φείσῃ .
καὶ πάλιν , Ῥῦσαι ἀγομένους εἰς θάνατον , καὶ ἐκπρίου κτεινομένους , μὴ φείσῃ .
καὶ ταῦτα μὲν ἡμῖν εἰς τὸ , Λάβε τὸν υἱόν σου τὸν ἀγαπητὸν , εἰρήσεται .
Οἱ δὲ τῷ πρεσβύτῃ συμπαρομαρτυροῦντες καὶ συμπαραθέοντες οἰκέται δύο καὶ μέχρι τῆς τρίτης ἡμέρας , τύπος ἂν εἶεν τῶν εἰς δουλείαν κεκλημένων διὰ τοῦ νόμου δύο λαῶν , τοῦ τε Ἰσραὴλ καὶ τοῦ Ἰούδα , φημί .
Οἳ καὶ μόνοις χρῆναι τοῖς τοῦ Θεοῦ καὶ Πατρὸς ἀκολουθεῖν ᾤοντο διατάγμασιν , ὥσπερ ἐκεῖνοι τῷ Ἀβραὰμ , οὔπω τὸν δι οὗ πάντα νοοῦντες Υἱὸν , οὐ δὲ τὸν τοῦ Πατρὸς κληρονόμον ἐπιγινώσκοντες , οὗπερ ἂν εἰσφέροι καλλίστην ἡμῖν τὴν εἰκόνα , μικρὸς καὶ ἐν κόλποις ἔτι τοῦ οἰκείου πατρὸς ὁ Ἰσαὰκ κείμενος , καὶ τὴν δεσπότῃ πρέπουσαν οὔπω φορῶν ἐξουσίαν 0 1 2 .
ἦν μὲν γὰρ καὶ ἔστιν ἀεὶ Κύριος καὶ Θεὸς παντέλειος ὁ Υἱός .
τῷ δὲ μὴ πᾶσιν ὑπάρχειν καταφανὴς , καὶ μάλιστα τοῖς ἀνοσίοις Ἰουδαίοις εἰς μόνην ὁρῶσι τὴν σάρκα , μικρός τις εἶναι καὶ ὁ τυχὼν ἐνομίζετο .
συμμετρεῖται δέ πως ἀναλόγως καὶ ταῖς ἁπάντων διανοίαις ἡ περὶ αὐτοῦ γνῶσις .
καὶ μικρὰ μὲν ἐν μικροῖς , μεγάλη δὲ αὖ ἐν μεγάλοις εὑρίσκεται 0 .
καὶ γοῦν οἱ μὲν προφῆταί φασιν , ὅτι Μέγας καὶ φοβερός ἐστιν ἐπὶ πάντας τοὺς περικύκλῳ αὐτοῦ , τουτέστι , τοὺς ἐγγὺς αὐτοῦ γεγονότας διὰ πολλὴν ἄγαν ἀγχίνοιαν .
ὠδίνει δὲ καὶ ὁ Παῦλός τινας , Ἄχρις οὗ μορφωθῇ Χριστὸς ἐν αὐτοῖς .
τουτέστιν , ἄχρις ἂν οἱ μεγάλοι καὶ ὑπερφυεῖς τῆς θεότητος αὐτοῦ χαρακτῆρες εἰς τὸν ἐκείνων ἠρέμα διαπλάττοιντο νοῦν .
τὸ δὲ ἀκολουθῆσαι μὲν τοὺς οἰκέτας καὶ μέχρι τρίτης ἡμέρας , μὴ μὴν καὶ ἐπιτετράφθαι πρὸς τὴν γῆν ἀνακομίζεσθαι τὴν ὑψηλήν τε καὶ ἱερὰν , καθίζειν δὲ μᾶλλον αὐτοῖς προστετάχθαι μετὰ τῆς ὄνου , τὴν διὰ νόμου πρὸς Θεὸν ἀκολούθησιν τῶν δύο λαῶν ὑποδηλοῖ , καὶ μέχρι τοῦ τρίτου παρατείνασαν χρόνου , τουτέστι , τοῦ τελευταίου , καθ ὃν ἡμῖν ἐπεφάνη Χριστός .
τρισὶ γὰρ ὁ σύμπας αἰὼν ἐκμετρεῖται καιροῖς , παρῳχηκότι , φημὶ , καὶ ἐνεστῶτι , καὶ μέλλοντι .
Οὐκοῦν ἐν τρίτῳ τὸ τέλος 0 .
ἐπιδημῆσαί γε μὴν τὸν Χριστὸν ἐν ἐσχάτοις τοῦ αἰῶνος καιροῖς , ἡ θεία λέγει Γραφή .
κατακολουθήσας τοίνυν ὁ Ἰσραὴλ διὰ νόμου τῷ Θεῷ , καὶ μέχρι τῶν χρόνων τῆς τοῦ Σωτῆρος ἡμῶν ἐπιδημίας , οὐκ ἠθέλησε διὰ τῆς πίστεως ἀκολουθῆσαι Χριστῷ , πρὸς τὸν ὑπὲρ πάντων ἀναβαίνοντι θάνατον , μᾶλλον δὲ καὶ κεκώλυται διὰ πολλὰς ἁμαρτίας .
πώρωσις γὰρ ἀπὸ μέρους γέγονε τῷ Ἰσραήλ ·
ἥτις διὰ τῆς ὄνου σημαίνεται τῆς τοῖς οἰκέταις συνούσης πότε .
ἀλογίας γὰρ ἡ ὄνος τῆς ἐσχάτης εἰκών 0 ·
ἀλογίας δὲ τέκνον ἡ πώρωσις 0 .
τὸ δὲ , τῶν οἰκετῶν ἀπονοσφίζεσθαι μὲν καὶ ἀναχωρεῖν ἅμα τῷ υἱῷ τὸν πατέρα , ὡς δὲ καὶ εἰς αὖθις ἐπανήξει λέγειν 0 ·
Ἐγὼ γὰρ , φησὶ , καὶ τὸ παιδάριον διελευσόμεθα ἕως ὧδε , καὶ προσκυνήσαντες ἀναστρέψομεν πρὸς ὑμᾶς ,  σημαίνει τὴν πρόσκαιρον ἀναχώρησιν τοῦ Θεοῦ τὴν ἐκ τῶν υἱῶν Ἰσραὴλ , καὶ τὴν ἐπὶ τέλει τῶν αἰώνων ἐπ αὐτοὺς ἐσομένην ὑποστροφὴν , διὰ τῆς εἰς Χριστὸν πίστεως ἐπιτελουμένην .
ὅταν γὰρ τὸ πλήρωμα τῶν ἐθνῶν εἰσέλθῃ , τότε πᾶς Ἰσραὴλ σωθήσεται .
τὸ δὲ μὴ λέγειν μὲν ἐναργῶς τὸν μακάριον Ἀβραὰμ , ὅτι θύσων ἄνεισι τὸν υἱὸν , πρόφασιν δὲ ὥσπερ τὸ , Ἕως ὧδε διελευσόμεθα , λαβεῖν , σημεῖον ἂν γένοιτο σαφὲς τοῦ μὴ πεπιστεῦθαι τοῖς Ἰουδαίων λαοῖς τὸ Χριστοῦ μυστήριον 0 1 .
καὶ ἀληθὴς ἡμῖν ὁ περὶ τούτου φανεῖται λόγος , ὅταν ἴδωμεν τὸν Ἰησοῦν προσλαλοῦντα μὲν Ἰουδαίοις ὡς ἐν παραβολαῖς καὶ δι αἰνιγμάτων , λέγοντα δὲ καὶ πρὸς τοὺς ἑαυτοῦ μαθητάς ·
ὑμῖν δέδοται γνῶναι τὰ μυστήρια τῆς βασιλείας τοῦ Θεοῦ , τοῖς δὲ λοιποῖς ἐν παραβολαῖς 0 .
τὸ δέ γε παιδάριον , τουτ έστιν , ὁ Ἰσαὰκ , τοῖς τῆς ὁλοκαυτώσεως ξύλοις κατεφορτίζετο διὰ χειρὸς τοῦ πατρὸς , καὶ μέχρι τῶν τῆς θυσίας ἀφικνεῖται τόπων .
ἐπωμάδιον γὰρ τὸν οἰκεῖον φέρων σταυρὸν , ἔξω τῆς πύλης ἔπαθεν ὁ Χριστὸς , οὐκ ἐξ ἀνθρωπίνης ἰσχύος βεβιασμένος εἰς τὸ παθεῖν , ἀλλ ἐκ θελήματος οἰκείου , καὶ βουλῆς τοῦ Θεοῦ καὶ Πατρὸς , κατὰ τὸ εἰρημένον παρ αὐτοῦ τῷ Ποντίῳ Πιλάτῳ , Οὐκ ἔχεις κατ ἐμοῦ ἐξουσίαν οὐδεμίαν , εἰ μὴ ἦν δεδομένον σοι ἄνωθεν .
ἐπιτεθεὶς δὲ τοῖς ξύλοις ὁ Ἰσαὰκ , καὶ τοῦ θανάτου καὶ τοῦ παθεῖν ὑποκλέπτεται .
κριὸς δὲ εἰς τὴν θυσίαν ἀναβαίνει θεόσδοτος .
καὶ γὰρ ἦν μὲν ὄντως ὁ ἐκ τῆς οὐσίας τοῦ Θεοῦ καὶ Πατρὸς ἀναλάμψας Λόγος ἐν τῷ ἰδίῳ ναῷ , τῷ ἐκ Παρθένου , φημὶ , καὶ προσηλωθέντι τῷ ξύλῳ .
ὑπάρχων δὲ ὡς Θεὸς ἀπαθὴς καὶ ἀθάνατος , καὶ θανάτου καὶ πάθους ἑαυτὸν ὑπεξάγει 0 .
ἀναβαίνει δὲ εἰς ὀσμὴν εὐωδίας τῷ Θεῷ καὶ Πατρὶ διὰ τοῦ ἰδίου σώματος , ὅπερ αὐτὸς εἰληφέναι λέγεται παρὰ τοῦ Πατρὸς , κατὰ τὸ ἐν Ψαλμοῖς εἰρημένον ὡς παρ αὐτοῦ 0 ·
θυσίαν καὶ προσφορὰν οὐκ ἠθέλησας , σῶμα δὲ κατηρτίσω μοι , ὁλοκαυτώματα , καὶ περὶ ἁμαρτίας οὐκ εὐδόκησας .
ἰδοὺ ἥκω .
ἐν κεφαλίδι βιβλίου γέγραπται περὶ ἐμοῦ ·
τοῦ ποιῆσαι τὸ θέλημά σου ἠβουλήθην .
ὅτι δὲ τὰ ἐκ τῆς προτεθείσης ἡμῖν ἱστορίας καλῶς δὴ λίαν εἰς Χριστὸν ἀνοισθήσεται , μαρτυρήσει πάλιν αὐτός που λέγων ·
βιβλίον γὰρ πενταμερὲς ὅλον ἐστὶ τὸ Μωσέως σοφώτατον σύγγραμμα .
κεφαλὴ δὲ ὥσπερ καὶ ἀρχὴ τοῦ βιβλίου παντὸς , ἡ ἐπίκλην Γένεσις , ἐν ᾗ ταῦτα γέγραπται περὶ Χριστοῦ 0 1 .
ὄτι δὲ πάλιν ἡ κεφαλὴ τὴν ἀρχὴν παρὰ ταῖς θείαις σημαίνει Γραφαῖς , πληροφορηθήσῃ καλῶς , ἐκεῖνο συνιεὶς , ὅπερ ὁ Παῦλός φησιν ·
ὅτιπερ παντὸς ἀνδρὸς ἡ κεφαλὴ , ὁ Χριστός ἐστιν .
κεφαλὴ δὲ γυναικὸς , ὁ ἀνήρ 0 1 .
κεφαλὴ δὲ Χριστοῦ , ὁ Θεός 0 .
ἀρχὴ μὲν γὰρ τοῦ ἀνδρὸς ὁ Χριστὸς , ὡς ἐκ τοῦ μὴ ὄντος εἰς τὸ εἶναι παρενεγκών 0 .
ἀρχὴ δὲ πάλιν ἐστὶν τῆς γυναικὸς ὁ ἀνὴρ , διὰ τὸ εἰρημένον τε καὶ ἀληθῶς πεπραγμένον ·
Αὕτη κληθήσεται γυνὴ , ὅτι ἐκ τοῦ ἀνδρὸς αὐτῇς ἐλήφθη .
χριστοῦ δὲ ἀρχὴν , αὐτὸν εἶναί φησι τὸν Θεὸν , ἐπείπερ ἐξ αὐτοῦ κατὰ φύσιν ἐστὶν ὁ Υἱὸς , καὶ ἀρχὴν ἄναρχος ἔχει τὸν γεννήσαντα , μετὰ καὶ τοῦ συνυπάρχειν ἀϊδίως αὐτῷ .
ἄριστα μὲν οὖν , καθάπερ ἐγ ᾦμαι , τοῖς τῆς ἱστορίας λόγοις ἐφήρμοσται τὸ μυστήριον .
χρὴ δὲ , οἶμαι , λοιπὸν ἐξαισίῳ θαύματι κατακαλλύνεσθαι πρὸς ἡμῶν τὸν θεσπέσιον Ἀβραὰμ , καὶ τοῖς εἰς ἄκρον ἐπαίνοις εὐκλεᾶ τοῖς ἁπανταχοῦ καὶ περίοπτον ἀναδείκνυσθαι .
καὶ πρός γε δὴ τούτῳ περιαθρεῖσθαι σαφῶς τῆς θείας εὐτεχνίας ἡμῖν τὸ βάθος 0 .
ἐπειράζετο γὰρ ὁ θεσπέσιος Ἀβραὰμ , οὐκ ἠγνοηκότος Θεοῦ τὸ ἐσόμενον .
λάθοι γὰρ ἂν οὐδὲν τὸν πάντα εἰδότα νοῦν .
τοιγάρτοι καὶ ἔφασκε ·
τίς οὗτος ὁ κρύπτων με βουλὴν , συνέχων δὲ ῥήματα ἐν καρδίᾳ , ἐμὲ οἴεται κρύπτειν ;
καὶ διὰ φωνῆς Ἡσαΐου πάλιν 0 ·
ὅτι ἐγώ εἰμι ὁ Θεὸς , καὶ οὐκ ἔστιν ἔτι πλὴν ἐμοῦ 0 .
ἀναγγέλλων πρότερον τὰ ἔσχατα πρὶν αὐτὰ γενέσθαι , καὶ ἅμα συντετέλεσται .
Οὐκοῦν ἀπόπληκτον κομιδῇ , καὶ ἐν τοῖς ἄγαν ἀπηχεστάτοις καταλογιούμεθα φρονοῦντες ὀρθῶς , τὸ ἠγνοηκέναι μὲν οἴεσθαι τὰ ἐσόμενα τὸν τῶν ὅλων Θεὸν , πειράζειν δὲ διὰ τοῦτο τὸν Ἀβραάμ 0 .
ἀλλ ἦν ἀναγκαῖον , μὴ ἐν εἰδήσει μόνῃ τῇ παρὰ Θεῷ τὴν τοῦ δικαίου καταλαμπρύνεσθαι κεφαλήν ·
εὐκλεεστάτην δὲ μᾶλλον καταπλουτῆσαι τὴν εὔκλειαν , καὶ ἐν ταῖς ἁπάντων γνώσεσι διὰ πείρας αὐτῆς ἐφ ἄπασι τοῖς ἀρίστοις μεμαρτυρημένην 0 ·
ἔδει καὶ διὰ τῶν ἱερῶν βοᾶσθαι Γραμμάτων , ὅτι πλεῖστον ὅσον ἐν αὐτῷ τὸ εὐήνιον , καὶ τῶν θεσπισμάτων πολὺς ἦν ὁ λόγος , μᾶλλον δὲ τὸ ὑπερτεροῦν οὐδέν 0 .
ἧκε δὲ εἰς τοῦτο γνώμης τε καὶ προθυμίας , ὡς καὶ αὐτῆς ἀλογῆσαι τῆς εἰς τέκνον ἀγάπης , καὶ τὴν τῆς παιδοκτονίας μὴ καταδεῖσαι γραφήν .
καὶ τό γε παραδοξότερον , ἐν αὐτῷ προσεδόκησε πατὴρ ἔσεσθαι πολλῶν ἐθνῶν 0 .
ἀλλ ᾔδει καὶ ἀψευδοῦντα πρὸς τοῦτο Θεόν .
Εἶτα προσεκόμιζεν εἰς θυσίαν τὸ παιδάριον , οὐκ ἐν ἀπογνώσει γεγονὼς τῶν ἐπηγγελμένων , ἀλλὰ ταῖς τοῦ Δεσπότου δυνάμεσιν ἀναθεὶς , τὸ ὄπως ἂν εἰδείη πληροῦν τὸ ὠμοσμένον .
καὶ οὐκ ἀκερδὲς τὸ χρῆμα αὐτῷ , καίτοι διὰ πείρας ἰόντι τῆς οὕτω πικρᾶς 0 .
ἐδιδάσκετο γὰρ ὡς ἀπό γε τοῦ μέλλοντος συμβαίνειν , τῆς ἐκ νεκρῶν ἀναστάσεως τὸ λόγου παντὸς πέρα καὶ ἀξιάκουστον θαῦμα , καὶ προσέτι τὸ σεπτὸν καὶ μέγα τῆς ἐνανθρωπήσεως τοῦ Μονογενοῦς μυστήριον 0 .
καὶ γοῦν ὁ θεσπέσιος Παῦλος , Πίστει , φησὶ , προσενήνοχεν Ἀβραὰμ τὸν Ἰσαὰκ πειραζόμενος , καὶ τὸν μονογενῆ προσέφερεν ὁ τὰς ἐπαγγελίας ἀναδεξάμενος .
πρὸς ὃν ἐλαλήθη ·
ἐν Ἰσαὰκ κληθήσεταί σοι σπέρμα ·
λογισάμενος ὄτι καὶ ἐκ νεκρῶν ἐγεῖραι δυνατὸς ὁ Θεὸς , ὅθεν αὐτὸν καὶ ἐν παραβολῇ ἐκομίσατο 0 .
ἐπειδὴ γὰρ ἔμελλε κατὰ καιροὺς ὁ Θεὸς καὶ Πατὴρ , ῥίζαν ὥσπερ αὐτὸν καὶ γένεσιν μυρίων ὅσων ἀποφαίνειν ἐθνῶν , τεθνεῶτος ὑπὲρ τοῦ κόσμου τοῦ Ἐμμανουήλ 0 .
ταύτῃτοι διὰ πείρας αὐτῆς χρησίμως ὁ δίκαιος ἐδιδάσκετο τοῦ Θεοῦ καὶ Πατρὸς τὴν ὑπερφυᾶ καὶ ἄφραστον εἰς ἡμᾶς ἀγάπησιν ·
ὅς γε τοῦ ἰδίου Υἱοῦ οὐκ ἐφείσατο , καθάπερ ἤδη προείπομεν , ἀλλ  ὑπὲρ ἡμῶν πάντων παρέδωκεν αὐτὸν τῶν ἐν πίστει δεδικαιωμένων , καὶ εἰς τέκνα λελογισμένων τοῦ προπάτορος Ἀβραάμ .
Εἰ γάρ τι χρὴ καὶ τῶν ἀνθρωπίνων διατεκμήρασθαι , φαίην ἂν ὄτι φορτικόν τε καὶ δύσοιστον τῷ μακαρίῳ , γέγονεν Ἀβραὰμ τὸ προστάξαι Θεὸν καταθύειν τὸν Ἰσαάκ 0 .
πῶς γὰρ οἴει διακεῖσθαι τότε τὸν τοῦτο δρᾷν ἐπιτεταγμένον ;
ἀνὴρ εἰς γῆρας ἐληλακὼς βαθὺ , ἕνα καὶ ὀψιγενῆ πλουτήσας υἱὸν , παρῃρημένος τῷ χρόνῳ τὸ καὶ ἑτέρων δύνασθαι γενέσθαι πατὴρ , ἀφηλ  ι  κεστέραν δὲ καὶ αὐτὴν ἔχων τὴν συνῳκισμένην  ἦν γὰρ καὶ αὐτὴ πρεσβύτις ἡ Σάῤῥα  , τὸν οὕτω τριπόθητον ἀποσφάττειν υἱὸν ἀμελ  λ  ητὶ προσετάττετο , τὸν μονογενῆ καὶ πολύευκτον .
ποίᾳ γὰρ δύνασθαι χειρὶ προσεδόκησεν ὁ πρεσβύτης , κατωθῆσαι μὲν τοῦ μειρακίου τὸ ξίφος , τὴν δὲ οὕτως ἐλεεινὴν κατὰ τοῦ ἰδίου γεννήματος τολμῆσαι σφαγήν ;
ἆρ οὖν οὐκ ἐννοεῖν ἀκόλουθον , ὅτι πικρὸς καὶ δριμὺς ἐννοιῶν ὄχλος τὴν τοῦ δικαίου ψυχὴν ἀφορήτως κατεληΐζετο 0 ;
καὶ ποτὲ μὲν ἡ φύσις εἰς φιλοστοργίαν κατεβιάζετο ·
ποτὲ δὲ τὸ θεῖον ἐδυσώπει χρησμῴδημα , καὶ τάχα που πρὸς ἀβούλητον εὐπείθειαν ὡς ἐξ ἀνάγκης ἐκάλει 0 .
μέγα δὴ οὖν ἀληθῶς τὸ τοῦ δικαίου θαῦμα , καὶ παντὸς ἐπαίνου λοιπὸν τὸ θεοφιλές 0 .
προσεκόμιζε γὰρ τὸ λογικὸν ἱερεῖον , καὶ τοῖς τῆς φύσεως νόμοις ἐῤῥῶσθαι φράσας , καὶ τῆς ἀπαραιτήτου φιλοστοργίας πατήσας τὸ κέντρον , καὶ τῶν ἐπιγείων οὐδὲν τῇ εἰς Θεὸν ἀντιπαρεξάγων ἀγάπῃ .
τοιγάρτοι καὶ δεδόξασται , καὶ φίλος ἐκλήθη Θεοῦ .
καὶ εἰς πέρας αὐτῷ τὸ προσδοκηθὲν , τὰ τῆς ἐλπίδος ἐκβέβηκε .
γέγονε γὰρ πολλῶν καὶ ἀναριθμήτων ἐθνῶν πατὴρ ἐν Χριστῷ .
δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
τοῖς ἐν Χριστῷ δεδικαιωμένοις , καὶ τὴν πρὸς αὐτὸν ἑνότητα διὰ τοῦ μεταλαχεῖν ἁγίου Πνεύματος ἐν εὐδοκίᾳ Πατρὸς ἐκπεπλουτηκόσιν , ὁ σοφὸς ἐπιστέλλει Παῦλος ·
κλήτορες γὰρ ὥσπερ καὶ νυμφαγωγοὶ γεγόνασιν οἱ μακάριοι μαθηταὶ , τοὺς ἔτι μακρὰν ποιοῦντες ἐγγὺς , καὶ μονονουχὶ κολλῶντες Χριστῷ , καὶ τῇ τοῦ πνεύματος ἑνώσει συνδέοντες 0 .
καὶ παραστήσει μὲν ἑαυτῷ τὴν Ἐκκλησίαν Χριστός ·
διανιστάντος αὐτὴν , μονονουχὶ δὲ καὶ προσάγοντος , τοῦ Θεοῦ καὶ Πατρὸς , καὶ τῷ ἰδίῳ κατεγγυῶντος Υἱῷ , πλὴν ὅτι μεσιτευόντων ἁγίων οὐκ ἂν ἐνδοιάσειέ τις .
ὁ μὲν γὰρ θεσπέσιος Δαβὶδ προαναφωνῶν ἡμῖν τὸ μυστήριον , πρὸς αὐτήν πού φησιν ·
ἄκουσον , θύγατερ , καὶ ἴδε , καὶ κλῖνον τὸ οὖς σου , καὶ ἐπιλάθου τοῦ λαοῦ σου καὶ τοῦ οἴκου τοῦ Πατρός σου ·
ὅτι ἐπεθύμησεν ὁ βασιλεὺς τοῦ κάλλους σου 0 ·
ὅτι αὐτός ἐστι Κύριός σου , καὶ προσκυνήσεις αὐτῷ .
διωμολόγηκε δὲ καὶ ὁ Παῦλος , καθάπερ ἔφην ἀρτίως , οἷά τινα νύμφην παρασταθῆναι Χριστῷ τοὺς πεπιστευκότας .
ἀλλὰ τὸ οὕτω σεπτὸν καὶ ἀξιάκουστον ἀληθῶς μυστήριον κατίδοι τις ἂν οὐδὲν ἧττον ἡμῶν καὶ τῷδε δὴ πάλιν .
γέγραπται γὰρ , ὅτι καὶ Ἀβραὰμ ἦν πρεσβύτερος προβεβηκὼς ἡμερῶν , καὶ Κύριος εὐλόγησε τὸν Ἀβραὰμ κατὰ πάντα .
καὶ εἶπεν Ἀβραὰμ τῷ παιδὶ αὐτοῦ τῷ πρεσβυτέρῳ τῆς οἰκίας αὐτοῦ , τῷ ἄρχοντι πάντων τῶν αὐτοῦ ·
θὲς τὴν χεῖρά σου ἐπὶ τὸν μηρόν μου , καὶ ἐξορκιῶ σε Κύριον τὸν Θεὸν τοῦ οὐρανοῦ , καὶ τὸν Θεὸν τῆς γῆς , ἵνα μὴ λάβῃς γυναῖκα τῷ υἱῷ μου Ἰσαὰκ ἀπὸ τῶν θυγατέρων τῶν Χαναναίων , μεθ ὧν ἐγὼ οἰκῶ ἐν αὐτοῖς .
ἀλλ εἰς τὴν γῆν , οὗ ἐγενόμην , πορεύσῃ καὶ εἰς τὴν φυλήν μου .
καὶ λήψῃ γυναῖκα τῷ υἱῷ μου Ἰσαὰκ ἐκεῖθεν .
ταῦτα τοιγαροῦν προστεταχότος τοῦ Ἀβραὰμ , διώμνυτο μὲν ὁ οἰκέτης παραχρῆμα , τῷ μηρῷ δεσπότου τὴν χεῖρα ἐπιτιθείς .
δι οὗ παρέσται νοεῖν τὸ μονονουχὶ κατὰ πάσης τῆς ἐσομένης ἐξ αὐτοῦ γονῆς πεποιῆσθαι τὴν ὁρκωμοσίαν .
ἐπαναθέμενος δὲ καμήλοις δέκα πολλὰ τῶν Ἀβραὰμ ἀγαθῶν , ἀφικνεῖται δρομαῖος εἰς τὴν μέσην τῶν ποταμῶν .
καὶ καταίρει μὲν εἰς πόλιν Ναχώρ ·
ὀκλάζει δὲ τὰς καμήλους ἔξω τῆς πόλεως παρὰ τὸ φρέαρ τοῦ ὕδατος , τὸ προσοψὲ ἡνίκα ἐκπορεύονται αἱ ὑδρευόμεναι .
ἀφικόμενος δὴ οὖν ἐκεῖσε , Θεὸν ἐλιπάρει λοιπὸν ἀνευρῦναι τὴν ὁδὸν , καὶ καταδεῖξαι παρθένον εὐδρανῆ καὶ φιλόξενον , καὶ ὄκνου τοῦ βλέποντος εἰς ἀγάπην κρείττονα .
ἔσται γὰρ , φησὶν , ἡ παρθένος , ᾗ ἐὰν ἐγὼ εἴπω , Ἐπίκλινον τὴν ὑδρίαν σου ἵνα πίω , καὶ εἴπῃ , Πίε , καὶ τὰς καμήλους σου ποτιῶ , ἕως ἂν παύσωνται πίνουσαι , ταύτην ἡτοίμασας τῷ παιδί σου Ἰσαάκ .
ἀλλ ἧκεν οὐκ εἰς μακρὰν ἡ καλὴ τῷ εἴδει καὶ εὐπρεπεστάτη παρθένος , φημὶ δὴ , Ῥεβέκκα .
ἐξαιτοῦντι δὲ πιεῖν , προσῆγεν ἑτοίμως .
ἐπηγγέλλετο δὲ καὶ αὐτὰς ποτιεῖν τὰς καμήλους , καὶ εἰς ἔργον ἤγετο τὰ ἐπηγγελμένα .
συμβάλλει δὴ οὖν ὁ οἰκέτης ἐντεῦθεν , ὡς αὕτη λοιπὸν εἴη , καὶ οὐχ ἑτέρα .
τοιγάρτοι ψέλλιά τε καὶ ἐνώτια λαβὼν , προσεκόμιζε τῇ νεάνιδι .
ἡ δὲ οἴκοι παρελθεῖν , ἕπεσθαί τε αὐτῇ παραχρῆμα προσέταττεν .
Οὗ γεγονότος , ξενίζεται μὲν αὐτοῦ , λαμπρὰν δὲ διήγησιν τοῦ ἰδίου δεσπότου τὸν πλοῦτον ποιεῖται .
προσετίθει δὲ , ὅτι ἕνα καὶ ἀγαπητὸν ἔχων υἱὸν τὸν Ἰσαὰκ , πάντα δέδωκεν αὐτῷ , καὶ δεσπόζει τῶν ὅλων ὁ νεανίας .
ἐπειδὴ δὲ ἀποτρέχειν ἤθελεν ὁμοῦ τῇ νεάνιδι λοιπὸν ὁ νυμφαγωγὸς , διερωτῶσι Ῥεβέκκαν εἰ συμβαδιεῖται τῷ κεκληκότι , καὶ ἀσπαστὴν ποιήσεται τὴν ἀποδρομήν .
ἡ δὲ κατανεύει προθύμως .
ἀφιγμένην δὲ οὕτως , εἰσοικίζεται μὲν ἐθελοντὴς ἤδη ὁ Ἰσαάκ ·
παρεκλήθη δὲ οὕτως σφόδρα , καίτοι τεθνεώσης αὐτῷ τῆς μητρός .
μακρὸς μὲν οὖν καὶ πολὺς τῆς ἱστορίας ὁ λόγος 0 .
πλὴν ἐπιτεμόντες ὡς ἔνι ταύτην , διαρκῶς εἰρήκαμεν 0 .
ἡκέτω δὲ οὖν τῆς θεωρίας ἡ δύναμις ἐπὶ τὸ λίαν εὐτεχνὲς , καὶ τὸν τοῦ μυστηρίου τύπον ἀναδεικνύτω πάλιν .
ὡς ἐν ἀμυδραῖς μὲν ἔτι σκιαῖς , πλὴν ὠδίνοντα τὴν ἀλήθειαν 0 .
Οὐκ ἠξίωσεν Ἀβραὰμ ἐκ τῶν θυγατέρων Χαναὰν ἁρμόσαι γυναῖκα τῷ ἠγαπημένῳ , φημὶ δὴ , τῷ Ἰσαάκ ·
ἀλλ εἰς τὴν τῶν εἰδωλολατρούντων χώραν τὸν γνήσιον ἀποτρέχειν ἐκέλευεν οἰκέτην , φροντιοῦντα γυναικὸς τῆς ὅτι μάλιστα πρεπωδεστάτης αὐτῷ .
Οὐ γὰρ ἠθέλησεν ὁ Θεὸς καὶ Πατὴρ τὴν τῶν Ἰουδαίων Συναγωγὴν συνάψαι Χριστῷ , ὃς ἐν Ἰσαὰκ σημαίνεται .
ὀψιγενὴς γὰρ ὁ Ἰσαὰκ καὶ ἀγαπητός 0 .
πέφηνε δὲ καὶ ἐν ἐσχάτοις καιροῖς ὁ Χριστὸς , καὶ ἔστιν ἠγαπημένος , τέρψις τε καὶ ἀγαλλίασμα ·
ἑρμηνεύεται γὰρ οὕτως ὁ Ἰσαάκ .
ὅτι δὲ Χαναναῖοι τύπος ἂν νοοῖντο τῶν ἐξ Ἰσραὴλ , σαφὲς ἂν γένοιτο , καὶ μάλα ῥᾳδίως , ὡς ἀπό γε τῆς τοῦ ὀνόματος ἑρμηνείας 0 .
χαναναῖοι γὰρ , ἕτοιμοι πρὸς ταπείνωσιν 0 .
τίσι δ  ἂν πρέποι τὸ μέλλειν ἐλθεῖν εἰς ταπείνωσιν , μᾶλλον δὲ ἤδη καὶ ἥκειν , πλὴν ὅτι τοῖς Ἰουδαίοις 0 ;
τεταπείνωνται γὰρ , τῆς ἐν Χριστῷ δόξης ὠλισθηκότες , καὶ εἰς πᾶν ὁτιοῦν τῶν ἐκτόπων κατεῤῥιμμένοι .
Οὐκοῦν οὐκ ἐκ Χαναὰν , ἀλλ ἐκ μέσης τῶν ποταμῶν Ἰσαὰκ ἡ νύμφη 0 .
ὡς γὰρ ἔφην , οὐκ ἐξ Ἰουδαίων , ἀλλ ἐξ ἐθνῶν ἡ συνηρμοσμένη τῷ Σωτῆρι Χριστῷ πνευματικῶς Ἐκκλησία 0 .
πλὴν , διὰ βουλῆς τοῦ Πατρὸς , μεσολαβούντων οἰκετῶν τῶν ὅτι μάλιστα πιστῶν καὶ γνησίων , ἵνα νοῶμεν τοὺς μαθητὰς , οἳ καὶ ταμίαι γεγόνασι καὶ οἰκονόμοι τῶν Χριστοῦ τοῦ Θεοῦ μυστηρίων 0 ·
μονονουχὶ δὲ καὶ ἐν χερσὶν ἔχοντες πάντα τὰ ἐν τῷ οἴκῳ αὐτοῦ 0 .
Οὗτοι καταλελοιπότες τὴν Ἰουδαίαν , καθάπερ ἀμέλει καὶ ὁ τοῦ Ἀβραὰμ οἰκέτης τὴν Χαναναίαν , εἰς τὴν τῶν εἰδωλολατρούντων χώραν κατέβαινον , ἀναθέμενοι τρόπον τινὰ τὰ ἐκ τοῦ Θεοῦ καὶ Πατρὸς ἀγαθὰ , καὶ πλήρη μὲν ἔχοντες τὸν νοῦν σοφίας τῆς ἄνωθεν , ἐπίμεστοι δὲ χαρισμάτων τῶν διὰ τοῦ Πνεύματος 0 .
ἐπιτήρει δὲ ὅτι καὶ ἀνώνυμος ὁ οἰκέτης τοῦ Ἀβραὰμ , ἵνα κατὰ παντὸς φέρηται μαθητοῦ πιστοῦ τε καὶ δεδοκιμασμένου , τῆς διακονίας ὁ τύπος 0 .
καὶ κατέλυσε μὲν ἐκεῖνος πρὸς τῷ φρέατι τοῦ ὕδατος πρὸς ἑσπέραν , παρεκάλει δὲ δι εὐχῆς Θεὸν γενέσθαι συλλήπτορα , καὶ ἐφ ὕδατος τὴν παρθένον ἤθελε δοκιμάζειν .
ἐπεφοίτησαν δὲ καὶ οἱ θεσπέσιοι μαθηταὶ , καθάπερ ἔφην ἀρτίως , ταῖς τῶν ἐθνῶν χώραις τὸ πρὸς ἑσπέραν , τουτ έστιν , ἐν ἐσχάτοις τοῦ αἰῶνος καιροῖς , καὶ παρ ὕδασι τὴν νοητὴν ἐδοκίμαζον παρθένον .
ἐπιτηδειοτάτη γὰρ λίαν ἡ Ἐκκλησία , καὶ εὐρώστως ἔχουσα πρός γε τὸ δύνασθαι , φημὶ , τὸν ζωοποιὸν ἀρύσασθαι λόγον , ἐκ τῶν πηγῶν τοῦ Σωτηρίου , κατὰ τὸ γεγραμμένον 0 .
ἔχει δὲ καὶ οὐκ ἀνικάνως , τό γε ἧκον εἰς νοῦ καὶ φρενὸς ἐπιτηδειότητα πρὸς , τὸ καὶ ἑτέροις δύνασθαι χορηγεῖν τὰ τελοῦντα πρὸς ζωήν .
ἐπότιζε γὰρ ἡ Ῥεβέκκα αὐτόν τε τὸν οἰκέτην καὶ τὰς καμήλους .
καὶ ὁ μὲν οἰκέτης , τύπος ἂν νοοῖτο νυνὶ τῶν ἐξ Ἰσραήλ .
ἄνθρωποι γὰρ οἱ νόμον ἔχοντες ἤδη παιδαγωγὸν , καὶ ὡς ἐν σκιαῖς μὲν ἔτι τὸ Χριστοῦ μυστήριον , πλὴν οὐκ ἀμυσταγώγητοι παντελῶς 0 1 .
κτηνῶν δὲ ἀλόγων οὐδὲν διαφέροντες οἱ ἐξ ἐθνῶν , οἲ καὶ ταῖς καμήλοις παρεικάζο  ι  ντο ἂν εἰκότως 0 .
ἀνίερον γὰρ κατὰ νόμους τὸ ζῶον 0 .
τοιοίδε πάντως οἱ μήπω Θεὸν εἰδότες τὸν φύσει τε καὶ ἀληθῶς 0 .
ἱκανωτάτη δὴ οὖν κατάρδειν ἡ Ἐκκλησία τοῖς ἱεροῖς τε καὶ θείοις νάμασι , τούς τε ἐξ Ἰουδαίων ἥκοντας ἐπὶ τὸ δεῖν ἑλέσθαι τὴν εἰς Χριστὸν ἀγάπην 0 ·
καὶ τοὺς ἐξ ἐθνῶν κεκλημένους 0 .
ἐπειδὴ δὲ τοιαύτην οὖσαν οἱ μαθηταὶ τεθέανται τὴν παρθένον , ψελλίοις τε αὐτὴν κατηγλάϊζον εὐθέως , καὶ μέντοι τὸν ἐν ὠσὶ προσέθεσαν κόσμον ·
τουτέστι , λαμπρὰν ἀπετέλουν καὶ ἐκπρεπεστάτην τοῖς εἰς εὐηκοΐαν αὐχήμασι .
κεκοσμημένη γὰρ ἀκοὴ , παραδηλώσειεν ἂν τὸ εὐήκοον .
περιφανῆ δὲ ὥσπερ ὁρᾶσθαι παρεσκεύαζον καὶ τοῖς ἐξ ἔργων , ἤτοι χειρῶν κατορθώμασιν Οἶμαι γὰρ τουτὶ , τὸ καὶ αὐταῖς ἐνιέναι χερσὶ τὰ ψέλλια 0 .
καὶ ὁ μὲν οἰκέτης ὁ τοῦ Ἀβραὰμ ἀφηγεῖτο τοῖς ἐν Χαρὰν , τοῦ ἰδίου δεσπότου τὸν πλοῦτον , καὶ ὅτι μόνον ἕνα καὶ ἠγαπημένον ἔχει τὸν κληρονόμον .
μεμυσταγωγήκασι δὲ τὰ ἔθνη καὶ οἱ θεσπέσιοι μαθηταὶ , τὸν τοῦ Θεοῦ καὶ Πατρὸς ἀνακηρύττοντες πλοῦτον , τὴν ἐλπίδα , τὴν ζωὴν , τὸν ἁγιασμόν ·
εἷς δὲ ὅτι καὶ μόνος Υἱὸς κατὰ φύσιν καὶ ἀληθῶς ὁ Χριστὸς , ὃς καὶ τῶν ὅλων τέθειται κληρονόμος , ἀπήγγελλον ἐναργῶς 0 .
καὶ ἠρωτᾶτο μὲν ἡ παρθένος , εἰ συμβαδιεῖται τῷ οἰκέτῃ προθύμως ·
ἡ δὲ κατένευεν εὐθύς .
ἑτοιμοτάτη γὰρ λίαν ἡ ἐξ ἐθνῶν Ἐκκλησία , μονονουχὶ δὲ καὶ θερμὴ πρὸς ἀγάπην τὴν ἐπὶ Χριστῷ 0 1 .
καὶ μαρτυρήσει λέγων ὁ θεσπέσιος Δαβὶδ περὶ τῆς ἐξ ἐθνῶν ἀγέλης ·
τῇ ἑτοιμασίᾳ τῆς καρδίας αὐτῶν προσέσχε τὸ οὖς σου .
ἐπεὶ δὲ συνήφθη λοιπὸν ὁ Ἰσαὰκ τῇ Ῥεβέκκᾳ , Παρεκλήθη , φησὶ , περὶ τῆς μητρὸς αὐτοῦ .
πάρεστι δὴ οὖν καὶ διὰ τοῦδε νοεῖν , ὅτι λελύπηται μὲν ὁ Χριστὸς μονονουχὶ τεθνεώσης διὰ τῆς ἀπιστίας τῆς Ἰουδαίων Συναγωγῆς , ἐξ ἧς καὶ αὐτὸς κατὰ σάρκα γεγένηται ·
ἐπειδὴ δὲ γέγονε νυμφίος τῆς ἐξ ἐθνῶν Ἐκκλησίας , κατέληξε τρόπον τινὰ τῆς ἐπ ἐκείνῃ λοιπὸν κατηφείας .
Εἴρηται γάρ που διὰ φωνῆς προφητῶν πρὸς τὴν Ἐκκλησίαν ·
καὶ ἔσται , ὃν τρόπον εὐφρανθήσεται νυμφίος ἐπὶ νύμφῃ , οὕτως εὐφρανθήσεται Κύριος ἐπὶ σοί .